7. ΠΡΟΕΔΡΙΚΟΝ ΔΙΑΤΑΓΜΑ της 20/23 Απρ. 1929 (ΦΕΚ. 156) Περί διακριτικών σημάτων λιμενάρχου και πλοηγών. Άρθρ.1.-Το διακριτικόν σήμα των Προϊσταμένων των Λιμενικών Αρχών είναι το επίσημον περιβαλλόμενον υπό λευκού πλαισίου πλάτους το ήμισυ των κεραιών του Σταυρού. Εις το μέσον του σήματος και επί των δύο όψεων αυτού υπάρχει κυανή άγκυρα της οποίας ο κρίκος και ο αγκών υπερβαίνουσι κατά τι την γραμμήν την ενούσαν τα κυανά τετράγωνα. Η άγκυρα κλείεται εντός κυανού κύκλου αποτέμνοντος τας εσωτερικάς γωνίας των τετραγώνων. Εν μέγεθος ορίζεται του οποίου αι διαστάσεις είναι: Πλάτος κεραίας σταυρού 0,10 μ. Σήματος μήκος 0,75, πλάτος 0,50, πλάτους λευκού πλαισίου 0,05. Άρθρ.2.-Το διακριτικόν σήμα πλοηγικού πλοίου ή λέμβου είναι λευκόν ορθογώνιον, εντός του οποίου υπάρχει το επίσημον εν σχήματι επίσης ορθογωνίου. Η αναλογία του πλάτους του επισήμου προς το μήκος αυτού είναι 2 προς 3. Το πλάτος των κεραιών του σταυρού είναι το 1/5 του πλάτους του επισήμου και το 1/8 του πλάτους του όλου του σήματος. Το λευκόν το πέριξ του επισήμου είναι ισοπλατές κατά το ήμισυ πλατύτερον του πλάτους των κεραιών του σταυρού. Τρία μεγέθη ορίζονται των οποίων αι διαστάσεις είναι:         Πλάτος                   Επισήμου                   Σήματος Μέγεθος    κερ. σταυρ . Πλάτος     Μήκος   Πλατ. Μηκ.      Α              0,14            0,70        1,05       1,00    1,35      Β              0,10            0,50        0,75        0,70    0,95      Γ               0,05            0,25        0,38       0,35    0,48 Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 